10/06/2022 | Administración LocalMunicipal
Betanzos
Modificación da ordenanza fiscal núm.2. Reguladora da taxa por expedición e tramitación de documentos

ASUNTO: MODIFICACIÓN DA ORDENANZA FISCAL Nº 2.- REGULADORA DA TAXA POR EXPEDICIÓN E TRAMITACIÓN DE DOCUMENTOS EXPEDIENTE: 2021/X998/001557 Ao non haberse presentado alegacións durante o prazo de exposición ao público (BOP nº 22 do 02.02.0222 e taboleiro de anuncios da mesma data), queda automaticamente elevado a definitivo o Acordo plenario deste Concello, adoptado o día 25.01.2022 que acordou a aprobación inicial da MODIFICACIÓN DA ORDENANZA FISCAL Nº 2.- REGULADORA DA TAXA POR EXPEDICIÓN E TRAMITACIÓN DE DOCUMENTOS, cuxo texto íntegro faise público, en cumprimento do artigo 17.4 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo.1. TEXTO A MODIFICAR: O artigo 2 actual da Ordenanza fiscal recollía o seguinte: Artigo 2º: Tarifa: Feitos, bases e cotas [.] 2.9. Expedición a instancia de persoas interesadas de copia de atestados O que se aprobou para substituílo é o seguinte: 2.9 Informes emitidos pola Policía Local relativos a accidentes de tráfico/ outros informes emitidos pola Policía Local Propúxose modificar o artigo 4. Onde dicía: Artigo 4º.-Declaración e ingreso A Taxa xustificarase, polo procedemento do selo municipal adherido ao escrito de solicitude da tramitación do documento ou expediente, ou nestes mesmos se aquel escrito non existise. Debe de subtituírse por: 4. DECLARACIÓN E INGRESO 1.-As taxas recollidas no artigo 2, esixiranse en réxime de autoliquidación, debendo presentarse e aboarse nas entidades colaboradoras. Os escritos recibidos que non veñan debidamente reintegrados, serán admitidos provisionalmente, pero non poderán dárselles curso sen que se emende a deficiencia. Con este fin requirirase ao interesado para que, nun prazo de 10 días abone as cotas correspondentes co apercibimento de que, transcorrido o devandito prazo sen efectualo, teranse os escritos por non presentados e será arquivada a solicitude.2.- As taxas ás que se fai referencia no punto 2.9 do artigo 2, deben aboarse previamente á entrega das copias solicitadas, unha vez notificado ao solicitante que as copias poden ser retiradas.2. TEXTO DEFINITIVO ORDENANZA FISCAL Nº 2.- REGULADORA DA TAXA POR EXPEDICIÓN E TRAMITACIÓN DE DOCUMENTOS Artigo 1. Fundamento e natureza. En uso das facultades concedidas polos artigos 133.2 e 142 da Constitución e polo artigo 106 da Lei 7/85 de 2 de abril, reguladora das Bases do réxime local e artigos 15 a 19 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, o Concello de Betanzos establece a taxa por expedición e tramitación de documentos. Artigo 2. Tarifa: feitos, bases e cotas. Artigo 3. Devindicación. Devindícase a taxa e nace a obriga de contribuír cando se presenta a solicitude que inicia a tramitación dos documentos e expediente suxeitos ao Tributo. Artigo 4. Declaración e ingreso.1.- As taxas recollidas no artigo 2, esixiranse en réxime de autoliquidación, debendo presentarse e aboarse nas entidades colaboradoras. Os escritos recibidos que non veñan debidamente reintegrados, serán admitidos provisionalmente, pero non poderán dárselles curso sen que se emende a deficiencia. Con este fin requirirase ao interesado para que, nun prazo de 10 días aboe as cotas correspondentes co apercibimento de que, transcorrido o devandito prazo sen efectualo, teranse os escritos por non presentados e será arquivada a solicitude.2.- As taxas ás que se fai referencia no punto 2.9 do artigo 2, deben aboarse previamente á entrega das copias solicitadas, unha vez notificado ao solicitante que as copias poden ser retiradas.4. RECURSOS. Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, poderase interpor polo interesados recurso contencioso-administrativo, no prazo de dous meses contados a partir do día seguinte ao da publicación deste anuncio no Boletín Oficial da Provincia, ante o Tribunal Superior de Xustiza de A Coruña. Betanzos, 06 de xuño de 2022 A alcaldesa María Barral Varela